ان الشيطان لكم عدو فاتخذوه عدوا. مشكلة تانية بتحصل بعد رمضان بعد رمضان بيحصل اه لكل واحد فينا انتكاسة جزئية انا لما اقول كلمة انتكاسة دي لازم تفهم منها حاجة. انا قصدي بانتكاسة فعل محرم او ترك واجب
انا ما بتكلمش دلوقتي عن مستحبات قلت. ولا مكروهات حصلت. لأ. ده موضوع تاني هتكلم عنه في نقطة مستقلة. لكن انا بتكلم عن واجب ترك او محرم فعل. دي اسمنت كاسة عندي. لكن مستحب قال لي دي مش انتكاسة. مكروه فعل دي مش انتكاسة. ده فتور. فتور
لكن الانتكاسة امر اكبر من الفتور. امر اكبر من الفتور. الانتكاسة انك انت كان فيه واجب بتعمله. كنت بتصلي الفجر مش هتصلي الفجر محرم رجعت له كنت بطلت تليفزيون ومسلسلات رجعت لهم بطلت الاغاني رجعت لها. بطلت بنات رجعت تكلمهم وبطلت العادة السرية عملتها
ده اسمه انتكاسة. بيحصل حصل بعد رمضان. ايه المشكلة؟ المشكلة اللي بتحصل لما انت بتبقى برضو غافل عن عداوة الشيطان تبتدي انت تاخد قرارات فاكر ان انت اللي واخدها والحقيقة ان الشيطان هو اللي ملها لك. ايه هي القرارات ديت؟ قرار انك انت بعد رمضان كان معك اسلحة
كتير صلي فجر وازكار وبتحضر دروس في المسجد وبدأت تحفز قرآن اسلحة كتير وتركت بقى تركت كمية كبيرة من المحرمات الغناء البنات تلفزيون بطلت مش عارف ايه خلاص. بعد رمضان حصل لك انت كزا جزئية. يعني ايه رجعت لمعصية واحدة؟ او تركت واجب واحد. مسلا ما بقتش بتصلي الفجر
وفي نفس الوقت رجعت العادة السرية على سبيل المثال ايه اللي بيحصل؟ اللي بيحصل ان انك انت بتبتدي تنهزم نفسيا ادي المصيبة بقى اللي بتحصل فبعد رمضان. تنهزم نفسيا وتبتدي تسلم طواعية. مجموعة اخرى من الاسلحة. يعني واحد راجعة للبنت او راجعة للعادة او كده
يبتدي يقول انا ما فيش فايدة. رمضان نفسه ما عملش معي حاجة. ما فيش امل. انا السكة دي مش بتاعتي. وبعد كده ييجي ينزل يصلي الفجر تنزل تصلي الفجر ايه؟ انت مش يعني مش مكسوف على دمك؟ طب بطل اللي انت بتعمله الاول. يعني بطل اللي انت بتهببه ده الاول وبعد كده انزل صلي في المسجد خلي عندك دم يعني. واخد بالك
فيبتدي صاحبنا اختيارا. هو على فكرة الشيطان ما كنش قادر على على صلاة الفجر دي لوحدها. فيروح بمزاجه ما ينزلش يصلي في مسجد. بمزاجه هو يقدر يصلي. بس هو ما نزلش لان هو
شايف ان هو ما ينفعش يصلي في المسجد. لان انا بعمل عادة سرية. ازاي؟ ازاي انا كده منافق؟ انا كده منافق صح؟ اه ده انت كده منافق. الشيطان مش عايزك تبقى منافق ما شاء الله. فيقرر انك انت انت تقرر ان انت ما تنزلش تصلي
تقرر ان انت ما تروحش تحفز قرآن لكن انت ماشي مع بنت ازي انا ماشي مع بنت واروح احفز قرآن. خلاص انا مش هاروح احفز قرآن. هو ده القرار اللي انت طلعت به. مش قرار انك تقطع على البنت لأ. القرار انك
انت تبطل تحفز قرآن. التانية دي الشيطان ما كانش قادر عليها. هو قدر على الاولانية ان دي شهوة وبتاع. لكن التانية دي كانت صعبة عليه. انت اديتها له بمزاجك. ليه؟ تمام
فهي دي المشكلة انك انت تبتدي تاخد قرارات مع نفسك معتبر ان ديت قرارات سليمة ان انا لما ابقى كويس هرجع نبتدي بقى ممكن لو هو ملتحي يخفف لحيته او يحلقها. علشان يقول انا ما بقتش نموزج كويس. انا لازم لما ابقى كويس هرجع تاني. ما تعرفش ازاي ابقى كويس وانت بتنيل الدنيا اكتر
من اللازم. نقول ان انت ما تغفلش ان اللي انت قراراتك دي كلها انما امليت عليك املاء من الشيطان. وده يدل على غفلتك عن عداوة الشيطان تماما. الامر الذي ينبغي
ان تفعلوا عندما يحصل زلك عدة خطوات. الامر الاول اسبت. يعني ايه اسبت؟ اسبت على الموجود عادي انا رجعت لمعصية معينة مش قادر ابطلها انا رجعت لها خلاص خلاص كفاية كده
اقف هنا ما تزودش اكتر من كده يعني هي كده. طيب يعني انا رجعت مسلا للبنت عادي ارجع وروح المسجد وروح درس القرآن وروح التحفيز عادي. اقعد على القهوة وقم من على القهوة رح صل في المسجد وارجع القهوة تاني. احسن ما انك انت ما تروح
صل خالص. المتاح حافظ عليه لان لو كل واحد بيعمل معصية قرر ان هو يبطل طاعات ما كانش زماني انا قاعد دلوقتي باديكم الدرس. كان زماني قررت انا ما ينفعش ادي درس انا ادي درس
ده انا اكتر واحد عندي فطور. انا ادي درس عن الانتكاس انا عارف اللي فيها. ما كانش زماني جيت اديت الدرس. لكن انا بدي الدرس لي ولكم. ويمكن ربنا لو قابل
ان الدرس ده يرجعني تاني للي انا نفسي ارجع له واللي انتم مش عارفينه. لو كل واحد فينا ساب الطاعات بسبب ان هو راجع لمعصية ما كانش زمان حد عمل خير ابدا
لان هي كلنا اصحاب زنوب ومعاصي. يبقى انا عايزك نمرة واحد حافز على المتاح. حافز على المتاح. ما تسلمش اسلحة اكتر من كده. كفاية اللي اتاخد منك. كفاية اللي منك. نمرة اتنين انا كل ده مش هاجي جنب الايه؟ جنب المعصية اللي حصلت. نمرة اتنين
انا عايز نمرة المراحل دي بتفكرني بقصة جميلة. كان في مرة حرامي ايام السلف عادي. حرامي. المهم الحرامي دوت كان بيخش يصلي في المسجد. هم الناس كلهم عارفين ان هو حرامي. وكان ان شاء الله صف اول وبتاع وتكبيرة احرام مية مية. فكان الناس بقى كل ما يشوفوه يقطموه بقى. يقولون لص وتصلي
لص وتصلي عايزين نقولوا ايه بدل ما يقولوا بطل سيرة بيقولوا له بطل ايه؟ ما في ناس ما تفهمش. قالوا لص وتصلي وقال اترك بيني وبين الله بابا مفتوحا لعلي ارجع. يا اخي انت عايز تقفل كمان حتى الباب اللي بيني وبين ربنا! طب سبني اصلي. يمكن
ارجع هي كده انت بتحافز على المتاح ليه؟ يمكن ترجع يمكن ترجع. نمرة اتنين نمرة اتنين بعد المحافزة على المتاح هات اسلحة تانية تانية. يعني ما تقعدش تعند في الحتة دي. خلاص انت وقعت فيها. ماشي. سبها. رح تعال من ناحية تانية. تعال جهات اسلحة تانية. بمعنى في عبادات
انت ما عندكش مشكلة معها زودها بمعنى انت قيام الليل بالنسبة لك مش صعب. زود قيام الليل قصاد العادة السرية قصاد البنت قصاد السيجارة قصاد القهوة. دي قصاد ايه؟ دي
فوت قيام ليل. زود صدقة سر. زود بر والدين. شف ازى في الطريق شيله. يمكن ربنا يشكر لك ويطلعك من الايه؟ من المشكلة اللي انت مش عارف تحلها. ساعد يتيم. اعمل معروف في ناس. اقف مع واحد محتاج في ازمة
وكل ما تعمل عمل صالح من دول ادعي ربنا قل يا رب طلعني من التانية. يمكن ربنا يشكر لك في واحدة منهم فيعود الشكر ده على الايه المعصية اللي انت مش عارف تبطلها اللي انت وقعت فيها ومش عارف تطلع منها الى الان. فيبقى ازا انك انت تكثر من الاسلحة الاخرى الاخرى. يعني انت خلاص
خد منك سلاح حافظ على الاسلحة الموجودة واشتري اسلحة ايه؟ جديدة مختلفة تماما عن الاسلحة اللي بتاخد منك لان انت اللي اتاخد منك خلاص. انت مش عارف ترجعه تاني. الحاجة
التالتة استعن باخوانك. استعن باخوانك. رح قل للناس عادي. ما تبقاش لوحدك. عشان الناس شايفينك. الاخ تمام. الاخ تمام الله ينور الله ينور بعد كده مرة واحدة اختفى. رايح فين؟ اتاريه هو بيقع من زمان بس هو عمره ما اتكلم ولا اشتكى. مش عيب انك انت تخبر بعض اخوانك بمشكلتك. وتطلب منهم النصيحة. تطلب منهم يساعدوك
يمكن واحد فيهم يقول لك كلمة تنقزك يمكن واحد فيهم يقول لك نصيحة يعني تفرق معك في حياتك كتير